5.4.2023
MT
Il-Ġurnal Uffiċjali tal-Unjoni Ewropea
L 97/3
(11)
Dan ir-Regolament jenħtieġ li japplika mill-1 ta’ Settembru 2024 biex jikkoinċidi mal-iskeda ta’ żmien miftiehma għar-reviżjonijiet tal-valuri referenzjarji armonizzati tal-kontijiet nazzjonali fl-Istati Membri.
Dan ma jipprevjenix lill-Istati Membri milli jiġbru l-istatistika tagħhom f’konformità mal-Annessi emendati qabel dik id-data talapplikazzjoni ġenerali.
Sabiex jiġi żgurat biżżejjed żmien għall-adattament għal rekwiżiti ġodda ta’ trażmissjoni, kwalunkwe obbligu ġdid għat-trażmissjoni ta’ metadata dwar informazzjoni strutturali jenħtieġ li japplika mill1 ta’ Settembru 2025, għalkemm dik il-metadata tista’ diġà tiġi trażmessa qabel dik-id-data.
(12)
Bil-għan li jittaffa l-impatt soċjali u ekonomiku tal-kriżi tal-COVID-19 u sabiex tissaħħaħ ir-reżiljenza tal-ekonomiji u l-istrutturi soċjali tal-Istati Membri, l-Unjoni ħadet inizjattivi ewlenin, b’mod partikolari NextGenerationEU u l-Faċilità għall-Irkupru u r-Reżiljenza, stabbiliti bir-Regolament (UE) 2021/241 tal-Parlament Ewropew u talKunsill (18).
F’dan l-isfond, l-istatistika tal-Unjoni jenħtieġ li tirrifletti b’mod xieraq il-kontijiet statistiċi talistituzzjonijiet u l-korpi tal-Unjoni.
Għalhekk, jenħtieġ li ssir ħidma teknika għal dak il-għan, sabiex tiġi żviluppata metodoloġija robusta li tippermetti l-kompilazzjoni u t-tixrid ta’ kontijiet tal-istatistika mill-Kummissjoni (Eurostat), inkluż l-għoti ta’ self nett/teħid ta’ self nett tal-ESA 2010 u l-obbligazzjonijiet tad-dejn ta’ Maastricht pendenti.
Sal31 ta’ Marzu 2024, jenħtieġ li l-Kummissjoni (Eurostat) tippreżenta rapport lill-Parlament Ewropew u lill-Kunsill dwar il-progress li jkun sar f’dak ir-rigward.
(13)
Minħabba li l-objettiv ta’ dan ir-Regolament, jiġifieri l-ħolqien ta’ standards komuni tal-istatistika li jippermettu l-produzzjoni ta’ data ta’ kontijiet nazzjonali armonizzata għall-finijiet ta’ komparabbiltà globali fil-livell tal-Unjoni, ma jistax jinkiseb b’mod suffiċjenti mill-Istati Membri iżda jista’ pjuttost, minħabba l-iskala u l-effetti tiegħu, jinkiseb aħjar fil-livell tal-Unjoni, l-Unjoni tista’ tadotta miżuri, f’konformità mal-prinċipju ta’ sussidjarjetà kif stipulati fl-Artikolu 5 tat-Trattat dwar l-Unjoni Ewropea.
F’konformità mal-prinċipju tal-proporzjonalità kif stipulat f’dak l-Artikolu, dan ir-Regolament ma jmurx lil hinn minn dak li huwa meħtieġ sabiex jinkiseb dak l-objettiv.
(14)
Id-data dwar it-tagħmir tat-teknoloġiji tal-informazzjoni u tal-komunikazzjoni hija essenzjali biex tappoġġa l-analiżi u t-tfassil tal-politika fil-kuntest tal-politiki prijoritarji relatati mad-diġitalizzazzjoni u l-Patt Ekoloġiku Ewropew, li għandu l-għan li jsaħħaħ il-kompetittività u l-iżvilupp ulterjuri ta’ teknoloġiji ġodda.
B’mod simili, id-data dwar l-art li fuqha jinsabu binjiet u strutturi hija importanti għall-analiżi tal-investiment u l-ġid fil-livell tal-Unjoni.
Il-Kummissjoni (Eurostat) u l-awtoritajiet nazzjonali tal-istatistika jenħtieġ li jsegwu l-ħidma metodoloġika mwettqa f’dan il-qasam fl-aħħar snin bil-ħsieb li tiżdied id-disponibbiltà ta’ data aktar dettaljata fil-kuntest tar-reviżjoni futura tas-sistema Ewropea tal-kontijiet nazzjonali u reġjonali.
(15)
Huma meħtieġa aġġornamenti perjodiċi biex titqies l-interazzjoni bejn il-globalizzazzjoni, it-tranżizzjonijiet ekoloġiċi u diġitali u l-kontijiet nazzjonali sabiex dawk li jieħdu d-deċiżjonijiet jiġi pprovduti bid-data u bl-għarfien neċessarji ħalli jiżguraw il-kompetittività, l-istabbiltà finanzjarja, ir-reżiljenza baġitarja, finanzi pubbliċi sodi u politika tat-taxxa ġusta.
Barra minn hekk, il-51 sessjoni tal-Kummissjoni tal-Istatistika tan-Nazzjonijiet Uniti diġà talbet lill-Grupp ta’ Ħidma Intersegretarjali dwar il-Kontijiet Nazzjonali biex jiżviluppa pjan direzzjonali sabiex tiġi riveduta s-Sistema tal-Kontijiet Nazzjonali tal-2008 ippjanata għall-adozzjoni mill-Kummissjoni tal-Istatistika tan– Nazzjonijiet Uniti fl-2025.
(16)
L-aġġornament tal-manwali internazzjonali dwar il-kontabbiltà nazzjonali huwa meħtieġ, b’mod partikolari firrigward tal-benesseri u s-sostenibbiltà, peress li ħafna mill-attivitajiet li jaffettwaw il-benesseri ekonomiku talpopolazzjoni jseħħu lil hinn mill-fruntiera tal-produzzjoni.
(17)
Ir-reviżjoni tas-Sistema tal-Kontijiet Nazzjonali tal-2008 fl-2025 ser tipprovdi opportunità biex jiġu aġġornati l-kunċetti, id-definizzjonijiet, il-klassifikazzjonijiet u r-regoli tal-kontabbiltà maqbula internazzjonalment sabiex jiġu indirizzati l-isfidi globali relatati mat-tibdil fil-klima, is-sigurtà, l-inugwaljanza, is-sostenibbiltà u l-benesseri u ser tkun strumentali biex dawk li jfasslu l-politika jiġu appoġġati fit-teħid ta’ deċiżjonijiet infurmati biex titrawwem il-koeżjoni ekonomika, soċjali u territorjali, jitnaqqsu l-inugwaljanzi soċjali u tal-ġeneru u jiġu katalizzati t-tranżizzjoni ekoloġika u dik diġitali.
Għaldaqstant, jenħtieġ li l-Kummissjoni tipprovdi regolarment l-informazzjoni meħtieġa u tiddiskuti mal-Parlament Ewropew u mal-Kunsill dwar ir-reviżjoni tas-Sistema talKontijiet Nazzjonali tal-2008 qabel il-konklużjoni tagħha ppjanata għall-2025.
(18)
Il-Kumitat tas-Sistema Ewropea tal-Istatistika ġie kkonsultat,
(18) Ir-Regolament (UE) 2021/241 tal-Parlament Ewropew u tal-Kunsill tal-12 ta’ Frar 2021 li jistabbilixxi l-Faċilità għall-Irkupru u r-Reżiljenza (ĠU L 57, 18.2.2021, p. 17).